section_heading: Tehnologija
paragraph_text: E-cigarete se sastoje iz 3 osnovna dijela: baterije, električnog raspršivača i nikotinskog punjenja. Baterije su uglavnom litij-ionske, punjive s LED lampicom na vrhu koja imitira žar. Električni raspršivač zadužen je za kontrolu rada uređaja i oslobađanje pare obogaćene nikotinom prilikom uvlačenja. Nikotinsko punjenje služi kao spremnik tekućine s nikotinom, te se mijenja kada se potroši. Jedno nikotinsko punjenje traje kao 8–50 klasičnih cigareta, ovisno o proizvođaču i navikama pušenja. E-cigareta se uglavnom automatski aktivira prilikom uvlačenja, te s nakon uvlačenja i sama deaktivira. Postoje i modeli s dodatnim gumbom na čije se pritiskanje akrivira električni raspršivač.